റിമ ഖലഫ്

ഐക്യരാഷ്ട്ര സഭയുടെ അണ്ടർ സെക്രട്ടറി ജനറലും ജോർദാനിലെ മന്ത്രിയുമായിരുന്നു റിമ ഖലഫ് (English: Rima Khalaf, Arabic:ريما خلف). 

2010 മുതൽ 2017 വരെ യുനൈറ്റ്ഡ് നാഷൻസ് ഇക്കണോമിക് ആൻഡ് സോഷ്യൽസ് കമ്മീഷൻസ് ഫോർ വെസ്‌റ്റേൺ ഏഷ്യ (ഇഎസ്‌സിഡബ്ല്യുഎ)യുടെ എക്‌സിക്യുട്ടീവ് സെക്രട്ടറിയായിരുന്നു . ഇസ്രയേൽ ഭരണകൂടത്തിനെതിരായ റിപ്പോർട്ട് പിൻവലിക്കണമെന്ന യുഎൻ സെക്രട്ടറി ജനറൽ ആന്റോണിയോ ഗ്യൂട്ടെറെസിന്റെ ആവശ്യം റിമ ഖലഫ് നിഷേധിച്ചതിനെ തുടർന്ന് 2017 മാർച്ചിൽ ആ സ്ഥാനം അവർ ഒഴിയുകയായിരുന്നു.
ഔദ്യോഗിക പദവികൾ

1993 മുതൽ 1995 വരെ ജോർദാൻ വാണിജ്യ-വ്യവസായ മന്ത്രിയായും 1995 മുതൽ 1998 വരെ ആസൂത്രണ വകുപ്പ് മന്ത്രിയായും 1999 മുതൽ 2000 വരെ ആസൂത്രണ വകുപ്പിന്റെ ചുമതലയുള്ള ജോർദാൻ ഉപ പ്രധാനമന്ത്രിയായും സേവനം അനുഷ്ടിച്ചു.
2008 - 2009ൽ മുഹമ്മദ് ബിൻ റാഷിദ് അൽ മഖ്തൂം ഫൗണ്ടേഷന്റെ ചീഫ് എക്‌സിക്യുട്ടീവ് ഓഫീസറായിരുന്നു.Harvard Arab Alumnae Association 2012 Conference  (Accessed March 2013)
വിവാദം
ഇസ്രയേൽ വർണ്ണവിവേചന ഭരണകൂടം സ്ഥാപിച്ചുവെന്ന ഇഎസ്‌സിഡബ്ല്യുഎ തയ്യാറാക്കിയ റിപ്പോർട്ട് ഐക്യരാഷ്ട്ര സഭയുടെ വെബ്‌സൈറ്റിൽ നിന്ന് നീക്കം ചെയ്യണമെന്ന് യുഎൻ സെക്രട്ടറി ജനറൽ ആവശ്യപ്പെട്ടതിനെ തുടർന്ന് 2017 മാർച്ച് 17ന് ഇഎസ്‌സിഡബ്ല്യുഎയുടെ എക്‌സിക്യുട്ടീവ് സെക്രട്ടറി പദവിയിൽ നിന്ന് രാജിവെച്ചു.
വിദ്യാഭ്യാസം, കുടുംബം 
ബെയ്‌റൂത്തിലെ അമേരിക്കൻ സർവ്വകലാശാലയിൽ നിന്ന് ഇക്കണോമിക്‌സിൽ ബിരുദം നേടി. പോർട്‌ലാൻഡ് സ്‌റ്റേറ്റ് യൂനിവേഴ്‌സിറ്റിയിൽ നിന്ന് ഫിലോസഫി ഇൻ സിസ്റ്റം സയൻസിൽ ഡോക്ടറേറ്റ് കരസ്ഥമാക്കി. 
ഹനി കെ ഹുനൈദിയാണ് ഭർത്താവ്, രണ്ടു മക്കളുണ്ട്.http://www.un.org/press/en/2010/sga1263.doc.htm

അവലംബം

വർഗ്ഗം:ഐക്യരാഷ്ട്രസഭ ഭാരവാഹികൾ
വർഗ്ഗം:ജോർദാൻ
വർഗ്ഗം:1953-ൽ ജനിച്ചവർ